கேள்வி: கொளு - புறநானூறு பற்றி விளக்கவும்.
பதில்: :எருமை அன்ன கருங் கல் இடை தோறு, :ஆனின் பரக்கும் யானைய, முன்பின், :கானக நாடனை! நீயோ, பெரும! :நீ ஓர் ஆகலின், நின் ஒன்று மொழிவல்: :அருளும் அன்பும் நீக்கி, நீங்கா :நிரயம் கொள்பவரொடு ஒன்றாது, காவல், :குழவி கொள்பவரின், ஓம்புமதி! :அளிதோ தானே; அது பெறல் அருங் குரைத்தே. இது புறநானூறு 5 ஆம் பாடல். :திணை பாடாண்திணை; துறை செவியறிவுறூஉ; பொருண்மொழிக் காஞ்சியும் ஆம். :சேரமான் கருவூர் ஏறிய ஒள் வாட் கோப் பெருஞ்சேரல் இரும்பொறையைக் கண்ட ஞான்று, நின் உடம்பு பெறுவாயாக!' என, அவனைச் சென்று கண்டு, தம் உடம்பு பெற்று நின்ற நரிவெரூஉத்தலையார் பாடியது. இவை இந்தப் பாடலுக்கு அமைந்த கொளுக் குறிப்புகள்.
கேள்வி: கொளு - பதிற்றுப்பத்து குறித்து விரிவாக சொல்லுங்கள்.
பதில்: புறநானூற்றில் ஒவ்வொரு பாடலுக்கும் தரப்பட்டுள்ள கொளுக்குறிப்பைப் போல பதிற்றுப்பத்து நூலில் 10 பாடல்களுக்கும் தொகுப்பாகக் கூறப்பட்டுள்ள குறிப்பைப் பதிகம் என வழங்குகின்றனர். இதில் ஒவ்வொரு பாடலுக்கும் சூட்டப்பட்டுள்ள பெயரைக் 'கொளு' எனலாம்.
கேள்வி: கொளு - புறப்பொருள் வெண்பாமாலை குறித்து விரிவாக சொல்லுங்கள்.
பதில்: புறப்பொருள் வெண்பாமாலை நூலில் திணை, துறை விளக்க நூற்பாக்களை அந்நூல் 'கொளு' எனக் குறிப்பிடுகிறது. :கலவார் முனைமேல் :செலவு அமர்ந்தன்று. இது வெட்சிப்படலத்தில் வரும் 'வெட்சி அரவம்' என்னும் துறைக்குத் தரப்பட்டுள்ள கொளு.
கேள்வி: கொளு - பிற பற்றி நீங்கள் என்ன அறிந்துள்ளீர்கள்?
பதில்: * இவற்றைப் போன்ற கொளுக்குறிப்பு திருக்கோவையார் உரையிலும் உள்ளது. திருவாரூர்க் கோவை, சிவப்பிரகாசம் என்னும் சாத்திர நூல் ஆகியவற்றின் காடல்களுக்கும் கொளுக்குறிப்புகள் உள்ளன. * சிவப்பிரகாசக் கொளு என்னும் நூலில் இந்தக் கொளுக்குறிப்பு குறள் வெண்பா வடிவில் உள்ளது. * தொல்காப்பியம் முதலான இலக்கண நூல்களுக்கு உரை எழுதும் ஆசிரியர்கள் நூற்பா கூறுவதையும், முன்-பின் தொடர்புகளையும் குறிப்பிடுவது இந்தக் கொளு-வகை. * திருக்குறள் பழைய உரைகள் 'இவை நான்கு பாட்டானும் மாட்சியே கூறப்பட்டது' திருக்குறள் 385 பரிமேலழகர் உரை என்பது போல் தரும் குறிப்புகளும் கொளு வகைகளே.